ມີການເລື່ອນເວລາ ການອອກຄຳພິພາກສາ ທ່ານນາງ ອອງຊານ ຊູຈີ ໄປໃສ່ວັນທີ 11 ສິງຫາ
ຂ່າວສຳຄັນອື່ນໆ: ເກົາຫລີເໜືອ ກ່າວວ່າ ພວມມີການສືບສວນ ເຮືອຫາປາເກົາຫລີໃຕ້ ແລະພວກລູກເຮືອ ທີ່ຖືກຈັບ; ຝົນຕົກໜັກ ພາໃຫ້ເກີດ ນ້ຳຖ້ວມ ທີ່ເມືອງຊຽງໄ
ສານມຽນມາ ທີ່ພິຈາຣະນາ ຄະດີ ທ່ານນາງ ອອງຊານ ຊູຈີຜູ້ນຳປະຊາທິ ປະໄຕ ທີ່ຖືກຄຸມຂັງ ຂອງມຽນມາ ໄດ້ເລື່ອນ ການອອກຄຳພິພາກສາໄປໃສ່ວັນທີ 11 ສິງ ຫາຈະມາ ພວກນັກການທູດຕ່າງປະເທດ ທີ່ ໄປຮ່ວມການດຳເນີນຄະດີກ່າວວ່າ ຜູ້ພິພາກ ສາທີ່ເປັນປະທານ ໄດ້ເລື່ອນ ການອອກຄຳພິ ພາກສາກໍເພື່ອຢາກທົບທວນເບິ່ງຄະດີດັ່ງກ່າວ ຄືນອີກ ເຈົ້າໜ້າທີ່ມຽນມາໄດ້ເພີ້ມການຮັກສາຄວາມປອດພັຍໃນບໍຣິເວນ ອ້ອມແອ້ມຄຸກໃຫຍ່ INSEIN ທີ່ນະຄອນ ຢ່າງກຸ້ງໃນວັນສຸກມື້ນີ້ ຂະນະທີ່ມີກຳນົດວ່າ ຈະມີອອກຄຳພິພາກສາ ນັ້ນ ທ່ານນາງ ອອງຊານຊູຈີ ໄດ້ຖືກດຳເນີນ ຄະດີ ໃນຂໍ້ຫາ ລະເມີດເງື່ອນໄຂ ໃນການກັກບໍຣິເວນໃນເດືອນພຶສະພາ ຜ່ານມາ ທ່ານນາງ ປະເຊີນກັບໂທດ ຈຳຄຸກດົນເຖິງ 5 ປີ ໃນການອະນຸຍາດໃຫ້ ຊາວອະເມຣິກັນ ຄົນນຶ່ງ ທີ່ລອຍນ້ຳ ໄປເຮືອນ ຂອງທ່ານນາງທີ່ຕັ້ງຢູ່ແຄມ ທະເລສາບ ໂດຍທີ່ບໍ່ໄດ້ຮັບ ການເຊື້ອເຊີນ ພັກຢູ່ທີ່ນັ້ນເປັນເວລາ 1 ຄືນ ຊາວອະເມຣິກັນ ຜູ້ບຸກລຸກຄົນນັ້ນ ກໍຖືກດຳເນີນຄະດີ ຄືກັນ ໃນມື້ວານນີ້ ສະຫະຣັດ ຮຽກຮ້ອງໃຫ້ປ່ອຍ ທ່ານນາງ ອອງຊານ ຊູຈີ ແລະພວກນັກໂທດອື່ນໆ 2 ພັນ 100 ຄົນ ໃນທັນທີ ແລະບໍ່ມີເງື່ອນໄຂ ໃດໆທັງສິ້ນ ເກົາຫລີໃຕ້ ກ່າວວ່າ ເກົາຫລີເໜືອ ຈະທຳການສືບສວນພວກລູກເຮືອ ຂອງເຮືອຫາປາເກົາຫລີໃຕ້ ທີ່ຖືກຈັບ ໃນວັນພະ ຫັດວານນີ້ຫລັງຈາກປາກົດວ່າ ໄດ້ແລ່ນເຂົ້າໄປ ໃນເຂດນ່ານນ້ຳ ຂອງເກົາຫລີເໜືອ ກະຊວງທ້ອນໂຮມຊາດ ຂອງເກົາຫລີໃຕ້ກ່າວວ່າ ຕົນ ໄດ້ຮັບຂ່າວ ກ່ຽວກັບ ແຜນການສອບສວນໂດຍທາງແຟັກສ໌ ຈາກພຽງຢາງ ກະຊວງ ທ້ອນໂຮມຊາດ ເກົາຫລີໃຕ້ ເວົ້າວ່າ ເຮືອຫາປາແລະພວກລູກເຮືອ ທັງ 4 ໄດ້ຫລົງເຂົ້າໄປ ໃນເຂດນ່ານນ້ຳ ຂອງເກົາຫລີເໜືອ ຫລັງຈາກເປັນທີ່ປາກົດວ່າ ຣະບົບບອກທິດທາງ ໂດຍດາວທຽມ ຂອງເຂົາເຈົ້າ ໄດ້ປະສົບບັນຫາຕິດຂັດ ເຮືອຫາປາ ລຳດັ່ງກ່າວ ໄດ້ຖືກຈັບ ໂດຍເຮືອລາຕເວນ ຂອງເກົາຫລີເໜືອແລະຖືກແກ່ໄປຍັງ ເມືອງທ່າ JANGJON ໃນເຂດ ແຄມຝັ່ງທະເລ ກ້ຳຕາເວັນອອກຂອງເກົາຫລີເໜືອ ໃນຕອນເຊົ້າ ວານນີ້ ເກົາຫລີໃຕ້ຮ ຽກຮ້ອງໃຫ້ ເກົາຫຼີເໜືອປ່ອຍເຮືອຫາປາ ລຳດັ່ງກ່າວ ແລະພວກລູກເຮືອທັງໝົດ ຝົນຕົກໜັກໃນຮອບ 70 ກວ່າປີ ເຮັດໃຫ້ ນະຄອນຊຽງໄຮ້ຫົວເມືອງອຸສາ ຫະກັມ ທີ່ສຳຄັນຂອງຈີນ ແລະເຂດອ້ອມແອ້ມ ຢຸດຊະງັກ ອົງການຂ່າວ ຊິນຫວາຂອງທາງ ການຈີນ ລາຍງານວ່າ ພັຍນ້ຳຖ້ວມ ແລະດິນເຈື່ອນ ໄດ້ເຮັດໃຫ້ ພວກເດີນທາງເກືອບ 2 ພັນຄົນ ຕົກຄ້າງ ຢູ່ທີ່ສນາມບິນ ແລະບັງຄັບ ໃຫ້ອີກເກືອບ 3 ພັນຄົນຕ້ອງໄດ້ອອກໜີ ຈາກເຮືອນຊານ ບ້ານຊ່ອງ ຂອງພວກເຂົາເຈົ້າ ບໍ່ມີລາຍງານກ່ຽວກັບພວກ ທີ່ໄດ້ຮັບບາດເຈັບ ລົ້ມຕາຍ ຝົນຕົກ ທີ່ແທກໄດ້ ລະຫວ່າງ 80 ຫາ 140ມີລລີແມັດ ເຮັດໃຫ້ ນະຄອນຊຽງໄຮ້ ແລະເຂດອ້ອມແອ້ມ ເກີດນ້ຳຖ້ວມ ມີການສົ່ງຄົນງານ ຫລາຍກວ່າ 500 ຄົນ ອອກໄປ ປະຕິບັດໜ້າທີ່ ເພື່ອລຸໂລ່ງບໍ່ໃຫ້ທາງນ້ຳຕັນ ສະພາບ ອາກາດປ່ັນປ່ວນ ທີ່ວ່ານີ້ ໄດ້ເຮັດໃຫ້ ຖ້ຽວບິນເກືອບ70 ຖ້ຽວ ທັງເດີນທາງໄປ ແລະຈາກສນາມບິນ PUDONG ແລະ HONGQIAO ຂອງນະຄອນຊຽງໄຮ້ມີການຊັກຊ້າ ອົງການຂ່າວ ຊິນຫວາ ເວົ້າວ່າ ນອກນັ້ນ ຍັງໄດ້ເກີດ ຝົນຕົກໜັກຢູ່ໃນເຂດ SICHUAN, GUIZHOU, GUANGXI, HUNAN ແລະ JIANGXI ທີ່ຕັ້ງຢູ່ທາງພາກໃຕ້ຂອງຈີນ ໃນຮອບເດືອນ ຜ່ານມາ ຣັຖບານຍີ່ປຸ່ນ ກ່າວ ວ່າ ອັດຕຣາຄົນຫວ່າງງານໃນຍີ່ປຸ່ນ ໄດ້ເພີ້ມຂຶ້ນສູ່ຣະດັບສູງສຸດ ໃນຮອບ 6 ປີ ເປັນ 5 4% ໃນ ເດືອນມິຖຸນາ ຜ່ານມາ ອັດຕຣາຄົນຫວ່າງງານ ໄດ້ເພີ້ມຂຶ້ນ ຈາກ 5 2% ໃນເດືອນພຶສະພາ ແລະໃນປັດຈຸບັນເກືອບຮອດ ຣະດັບທີ່ສູງ ເປັນປະວັດການ 5 5% ຂອງປີ 2003 ຣັຖບານຍີ່ປຸ່ນກ່າວໃນມື້ນີ້ວ່າ ຈຳນວນຜູ້ຄົນ ທີ່ບໍ່ມີ ວຽກການເຮັດ ໃນເດືອນມິຖຸນາ ຜ່ານມາໄດ້ເພີ້ມຂຶ້ນ 31% ຈາກປີກ່ອນ ຕົກເປັນເກືອບ ຈຳນວນ 3 ລ້ານ 5 ແສນຄົນ ຣັຖບານຍີ່ປຸ່ນ ກ່າວວ່າ ດັຊນີ ຣາຄາສິນຄ້າ ບໍຣິໂພກ ທີ່ສຳຄັນໆ ຂອງຍີ່ປຸ່ນໄດ້ຫລຸດລົງ ເປັນປະວັດການ 1 7% ຈາກປີກ່ອນ ໃນເດືອນມິຖຸນາ ຜ່ານມານີ້ ຣັຖບານສະຫະຣັດ ກ່າວວ່າ ຕົນກຳລັງ ດຳ ເນີນງານ ເພື່ອຊອກຫາເງິນເພີ້ມຕື່ມ ກ່ຽວກັບ ໂຄງການ ນຳເອົາຣົດເກົ່າ ໄປແລກເອົາ ຣົດໃໝ່ ທີ່ໄດ້ຮັບຄວາມນິ ຍົມສູງນັ້ນ ເຈົ້າໜ້າທີ່ ກ່າວວ່າ ໂຄງການ ເອົາຣົດເກົ່າ ໄປແລກເອົາຣົດໃໝ່ທີ່ວ່ານີ້ ແມ່ນເປັນການໃຫ້ເງິນ ແກ່ ເຈົ້າຂອງຣົດ ຫລາຍເຖິງ 4 ພັນ 500ໂດລາ ເພື່ອນຳເອົາ ຣົດເກົ່າ ທີ່ກິນ ນ້ຳມັນຫລາຍ ໄປແລກເອົາຣົດໃໝ່ ທີ່ກິນນ້ຳມັນໜ້ອຍ ໂຄງການດັ່ງກ່າວ ແມ່ນໄດ້ໝົດເງິນ ທີ່ທາງຣັຖສະພາ ສະຫະຣັດໄດ້ອະນຸມັດໃຫ້ ໃນຈຳນວນ 1 ພັນລ້ານໂດລາແລ້ວ ໃນຕອນແລງ ວານນີ້ ຣັຖບານ ສະຫະຣັດກ່າວວ່າ ການຂາຍຣົດ ທີ່ໄດ້ຮັບເງິນ ສນັບສນຸນ ຈາກໂຄງການ ດັ່ງກ່າວນີ້ ອາດມີກາຍ250 ພັນຄັນ ໃນຖແລງຂ່າວ ສະບັບນຶ່ງ ທີ່ນຳອອກເຜີຍແຜ່ ແລງວານນີ້ ໂຄສົກຂອງປະທານາທິບໍດີ ສະຫະຣັດ ທ່ານ BARACK OBAMA ກ່າວວ່າ ຣັຖບານກຳລັງຊັ່ງຊາຕີຣາຄາເບິ່ງ ທາງເລືອກຕ່າງໆ ເພື່ອສືບຕໍ່ ໂຄງການທີ່ວ່ານີ້ ຣັຖບານສະຫະຣັດ ໄດ້ລິເລີ້ມ ໂຄງການນີ້ ເມື່ອນຶ່ງອາທິດກ່ອນ ເພື່ອເພີ້ມການຂາຍຣົດ ຂອງສະຫະຣັດ ແລະປັບປຸງ ໃຫ້ຣົດກິນ ນ້ຳມັນໜ້ອຍລົງ ເວລາມີການນຳໃຊ້ ປະທານາທິບໍດີ ຕາຈິກກິສ ຖານທ່ານ EMOMALI RAKHMON ແລະປະທານາທິບໍດີ ຣັດເຊັຽ ທ່ານ DMITRI MEDVEDEV ໄດ້ເປີດເຂື່ອນຜລິດໄຟຟ້າພະ ລັງນ້ຳແຫ່ງນຶ່ງ ຊຶ່ງເຮັດໃຫ້ ໂຄງການຮ່ວມມື ທີ່ໄດ້ເລີ້ມຂຶ້ນ ແຕ່ຍຸກສມັຍສະຫະພາບໂຊ ວຽດພຸ້ນ ສຳເຣັດເສັດສິ້ນລົງ ເຂື່ອນ SANGTUDA ຊຶ່ງຕັ້ງຢູ່ທາງທິດໃຕ້ ຂອງນະຄອນຫລວງ DUSHANBE ມີເປົ້າໝາຍ ທີ່ຈະຜລິດ 12% ຂອງກະແສໄຟຟ້າທີ່ໃຊ້ທັງໝົດ ໃນຕາຈິກກິສຖານ ຄວາມສາມາດ ໃນການຜລິດໄຟຟ້າ ໄດ້ເຖິງ 670ເມກາວັດ ແມ່ນມີຄວາມຈຳເປັນ ສຳລັບຕາຈິກກິສຖານ ຊຶ່ງມີການ ຂາດແຄນໄຟຟ້າ ຢ່າງໜັກໃນຣະດູໜາວ ທີ່ພາໃຫ້ ການດຳຣົງຊີວິດ ປະສົບກັບ ຄວາມຍຸ່ງຍາກນັ້ນ ເຂື່ອນດັ່ງກ່າວ ຊຶ່ງມີມູນຄ່າ 720 ລ້ານໂດລາ ແມ່ນນຶ່ງ ໃນໂຄງການຮ່ວມມືທີ່ໃຫຍ່ທີ່ສຸດ ລະຫວ່າງຣັດເຊັຽ ກັບຕາຈິກກິສຖານ ທີ່ແນໃສ່ ເພື່ອເສີມຂຍາຍອິດທິພົນຂອງຣັດເຊັຽ ຢູ່ໃນອະດີດ ສາທາຣະນະຣັດ ຂອງສະຫະພາບໂຊວຽດ ຕຳຣວດໄນຈີເຣັຽກ່າວວ່າ ຜູ້ນຳກຸ່ມ ມຸສລິມ ຫົວຮຸນແຮງໄດ້ຖືກຂ້າຕາຍບໍ່ເທົ່າໃດ ຊົ່ວໂມງ ຫລັງຈາກ ຖືກຈັບໂຕໄດ້ ໃນມື້ວານນີ້ ເຈົ້າໜ້າທີ່ໆເມືອງMAIDUGURI ທາງພາກເໜືອ ຂອງໄນຈີເຣັຽ ກ່າວວ່າ ຜູ້ນຳ ຂອງກຸ່ມມຸສລິມ ຫົວຮຸນແຮງBOKO HARAM ນາຍ MOHAMMED YUSUF ໄດ້ຖືກຍິງຕາຍ ຂະນະທີ່ ຢູ່ໃນລະຫວ່າງການຄວບຄຸມໂຕ ຂອງຕຳຣວດ ເຫດການ ທີ່ເກີດຂຶ້ນ ຫ້ອມລ້ອມ ການເສັຽຊີວິດຂອງຜູ້ກ່ຽວ ແມ່ນຍັງບໍ່ທັນ ເປັນທີ່ຈະແຈ້ງເທື່ອ ແຕ່ລາຍງານຂ່າວ ຫຼາຍກະແສແຈ້ງວ່າ ຜູ້ກ່ຽວ ໄດ້ຖືກຂ້າຕາຍ ໃນການຍິງຕໍ່ສູ້ ກັບຕຳຣວດ ຂະນະທີ່ພວມທຳການຫລົບໜີ ເຈົ້າໜ້າທີ່ ໄນຈີເຣັຽ ໄດ້ຖິ້ມໂທດ ໃສ່ກຸ່ມ BOKO HARAMໃນຄວາມຮຸນແຮງ ທີ່ຣະເບີດຂຶ້ນ ໃນວັນອາທິດ ຜ່ານມາ ຫລັງຈາກ ກຳລັງຮັກສາຄວາມສະງົບ ໄດ້ຈັບຜູ້ນຳ ຂອງກຸ່ມດັ່ງກ່າວ ຈຳນວນນຶ່ງ ນັບເປັນເວລາ 5ມື້ຕິດຕໍ່ກັນ ທີ່ພວກ ຫົວຮຸນແຮງຈຸນີ້ ໄດ້ໂຈມຕີ ປົດຕຳຣວດ ໂບດຂອງ ສາສນາຄຣິສຕ໌ແລະໂຮງການ ຣັຖບານ ລາຍງານຂ່າວ ບາງກະແສ ແຈ້ງວ່າ ມີຜູ້ເສັຽຊີວິດ ຫຼາຍເຖິງ600 ຄົນ ໃນຄວາມວຸ້ນວາຍ ທີ່ວ່ານີ້ ຂະນະທີ່ຣັຖບານ ເວົ້າວ່າ ມີຄົນຕາຍຫຼາຍໆຮ້ອຍຄົນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ